ALT ควักเงิน 5 ลบ.เข้าซื้อหุ้น “สปอทเวิร์คซ์” 25% เสริมแกร่งธุรกิจด้านซอร์ฟแวร์
ALT ควักเงิน 5 ลบ.เข้าซื้อหุ้น "สปอทเวิร์คซ์" 25% เสริมแกร่งธุรกิจด้านซอร์ฟแวร์
28 ก.ย. 2561

บริษัท เอแอลที เทเลคอม จำกัด (มหาชน) หรือ ALT เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทยว่า บริษัทได้ทำการซื้อหุ้นสามัญในบริษัท สปอทเวิร์คซ์ (ประเทศไทย) จำกัด (SWT) จำนวน 250,000 หุ้น ในราคาหุ้นละ 20 บาท รวมมูลค่าหุ้น 5,000,000 บาท ซึ่งภายหลังจากการเข้าซื้อหุ้นสามัญในครั้งนี้ จะส่งผลให้ SWT มีสถานะเป็นบริษัทร่วมของบริษัท และมีสัดส่วนถือหุ้นใน SWT ร้อยละ 25 ของจำนวนหุ้นทั้งหมดที่ชำระเต็มมูลค่า
สำหรับ สปอทเวิร์คซ์ ประกอบธุรกิจให้บริการด้านซอร์ฟแวร์ เพื่อการวิเคราะห์ข้อมูลให้ได้มาซึ่งสารสนเทศที่เกี่ยวกับกลุ่มลูกค้าเป้าหมาย โดยมีทุนจดทะเบียน 10,000,000 บาท ประกอบด้วยหุ้นสามัญจำนวน 1,000,000 หุ้น มูลค่าที่ตราไว้ หุ้นละ 10 บาท